Document ID: 32014D0240

NÕUKOGU OTSUS,
14. aprill 2014,
Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamise kohta
(2014/240/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut
ning arvestades järgmist:
(1)
Nõukogu kiitis otsusega 98/591/EÜ (1) heaks Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu („leping”) sõlmimise.
(2)
Kõnealuse lepingu artikli 12 punktis b on sätestatud, et käesolev leping on sõlmitud esialgu viieks aastaks ning et lepingut võib seejärel vajalikke muudatusi tehes pooltevahelisel vastastikusel kirjalikul kokkuleppel veel viieks aastaks pikendada.
(3)
Nõukogu otsusega 2009/306/EÜ (2) pikendati kõnealust lepingut veel viieks aastaks.
(4)
Lepinguosalised leiavad, et käesoleva lepingu kiire pikendamine on mõlema lepinguosalise huvides.
(5)
Pikendatud lepingu sisu peab olema sama kui 14. oktoobril 2013 lõppeval lepingul.
(6)
Lepingu pikendamine tuleks seega Euroopa Liidu nimel heaks kiita,
ON VASTU VÕTNUD KÄESOLEVA OTSUSE:
Artikkel 1
Liidu nimel kiidetakse heaks Euroopa Ühenduse ja Ameerika Ühendriikide valitsuse vahelise teadus- ja tehnoloogiakoostöö lepingu pikendamine veel viieks aastaks.
Artikkel 2
Nõukogu eesistuja edastab liidu nimel Ameerika Ühendriikide valitsusele teate, et vastavalt lepingu artikli 12 punktile b on liit lõpetanud lepingu jõustumiseks vajalikud sisemenetlused.
Artikkel 3
Nõukogu eesistuja esitab liidu nimel järgmise teate:
„Tulenevalt Lissaboni lepingu jõustumisest 1. detsembril 2009 on Euroopa Liit asendanud Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seepärast käsitatakse lepingu tekstis esinevaid viiteid Euroopa Ühendusele asjakohasel juhul viidetena Euroopa Liidule.”
Artikkel 4
Käesolev otsus jõustub selle vastuvõtmise päeval.
Luxembourg, 14. aprill 2014

Labels: 18
15
5